open-index/open-wikipedia-markdown huggingface dataset:
Atmosferos frontas

**Atmosferos frontas** (; ) − skirtingų oro masių sandūra atmosferoje. Praeinant atmosferos frontui keičiasi orai.

Skiriami šie atmosferos frontai:
* arktinis frontas − šalto arktinio oro ir vidutinių platumų oro sandūra.
* šaltasis frontas − sandūra, kur šaltoji oro masė stumia šiltas oro mases.
* šiltasis frontas − sandūra, kur šiltoji oro masė stumia šaltas oro mases.
* okliuzinis frontas − šiltojo ir šaltojo frontų derinys. Pvz., šaltasis frontas pasiveja šiltąjį frontą ir dėl didesnio tankio šiltąją oro masę kelia aukštyn, kas sukelia intensyvius kritulius.
* stacionarusis frontas − šilto ir šalto oro masių sandūroje abiejose fronto pusėse vėjai pučia lygiagrečiai, tačiau priešingomis kryptimis. Pasikeitus vėjo krypčiai, stacionarusis frontas gali virsti šaltuoju arba šiltuoju frontu.

Dažniausiai pasitaikantys frontai yra šaltasis, šiltasis ir stacionarusis.

Jei oro masės nejudėtų, sandūra tarp jų būtų horizontali − šalto oro masė apačioje, šilto oro − viršuje. Tačiau masėms judant mases skiriantis paviršius būna palinkęs link žemės paviršiaus, nes šalto oro masė būna pleištiškai įsiterpusi po šilto oro mase.

Atmosferos fronto zona labai siaura (keliasdešimt kilometrų), palyginus su pačiomis oro masėmis (tūkstančiai kilometrų), todėl ją paprastai laiko dviejų skiriamų oro masių sandūros fronto paviršiumi, ir sinoptiniuose žemėlapiuose žymi linija. Fronto zona pasižymi dideliu horizontaliu oro temperatūros, drėgnio, slėgio gradientais, joje didesnis vėjo greitis. Frontui tolstant šie gradientai ir vėjo greitis mažėja.

Fronto ilgis būna tūkstančiai kilometrų, fronto aukštis − apie 5 km, zonos gylis prie žemės − iki keliasdešimt kilometrų.

## Nuorodos
*[Atmosferos frontai](http://ww2010.atmos.uiuc.edu/(Gh)/guides/mtr/af/frnts/home.rxml)
VAZ-2121

**VAZ-2121 „Niva“** () arba **Lada Niva** (*Лада Нива*) – tarybinis (vėliau Rusijos) visureigis, nuo 1977 m. gaminamas AutoVAZ gamykloje.

Tai buvo pirmasis tarybinis automobilis, atitinkantis šiuolaikinio visureigio sampratą – salonas patogus, kaip lengvojo automobilio, o pravažumas padidintas (4x4). Serijinė gamyba pradėta nuo 1977 m., dalis VAZ-2121 automobilių eksportuota į užsienį, tame tarpe Japoniją. Automobilis susilaukė tarptautinio pripažinimo, plačiai naudotas vietinėje rinkoje – buvo dažnas miškininkų, ugniagesių, kolūkių pirmininkų automobilis. Gamintos sportinės modifikacijos, pikapo kėbulo tipo atmainos. Nuo 1994 m. automobilis kiek atnaujintas, pasikeitė dizainas.

*Niva* yra populiarus Rusijoje, taip pat Kanadoje, nors ten nebeparduodamas nuo 1997 m.


Lada Niva (204585649).jpg|Pirmos laidos „Niva“ (iš priekio)
1980s Lada Niva 1600 (10297007384).jpg|Pirmos laidos „Niva“ (iš galo)
Knappenrode - Energiefabrik 20 ies.jpg|Gaisrinė
Lada Niva 2.JPG|Antros laidos „Niva“ iš galo
Lada niva T3 rally mims.JPG|Sportinė
Juris Laizāns

**Juris Laizāns** (*Juris Laizanas*, g. 1979 m. sausio 6 d. Rygoje) – buvęs Latvijos rinktinės ir Skonto FC klubo saugas.

Latvijos rinktinėje Laizanas sužaidė 82 rungtynes ir įmušė 11 įvarčių. 2004 m. su Latvijos rinktine dalyvavo Europos čempionate Portugalijoje, o 2005 m. su Maskvos CSKA iškovojo UEFA taurę. 2002 m. Laizanas buvo pripažintas Geriausiu Latvijos metų futbolininku.

## Karjera
Karjeros pradžioje atstovavo „Beikas“, „Daugava-Juniors“ ir „FK Tukums“. Pirmuoju profesionaliu klubu tapo „Skonto“. Karjeros pradžioje Laizanas žaidė gynėju, šioje pozicijoje ir debiutavo Latvijos rinktinėje būdamas 19 metų rungtynėse prieš Gruzijos rinktinę. 1999 m. Laizanas jau įsitvirtino Latvijos rinktinės pagrindinėje sudėtyje, taip pat tapo vienu iš Skonto FC lyderių. 2000 m. Skonto FC vyriausiasis treneris Aleksandras Starkovas Laizaną perkvalifikavo į centro saugą. Laizanas sužaidė tokį gerą sezoną, kad 2001 m. pradžioje jį už 2,5 milijonų JAV dolerių iš Skonto FC nupirko vienas iš stipriausių Rusijos klubų Maskvos CSKA. 2002 m. Laizanas CSKA sudėtyje tapo Rusijos vicečempionu ir Rusijos taurės laimėtoju. Latvijos rinktinėje Laizanas taip pat tapo vienu iš lyderių. Po 2003 m. iškovoto Rusijos čempiono titulo, Maskvos CSKA rimtai sustiprino savo sudėtį, dėl to Laizanui tapo vis sunkiau pakliūti į pagrindinę sudėtį. 2005 m. Laizanas tapo pirmuoju Latvijos futbolininku, gavusiu Europos klubų turnyrų taurę. Su CSKA triumfavo UEFA taurėje. 2005 m. viduryje Laizaną išsinuomojo kitas Rusijos Premjerlygos klubas Maskvos Torpedo, o 2006 m. – FC Rostov. 2007 m. sausį Juris Laizanas perėjo į kitą Premjerlygos klubą Krasnodaro FK Kuban.

## Pasiekimai
* Latvijos čempionas – 4 (1997–2000 m.)
* Latvijos taurės laimėtojas – 2 (1998, 2000 m.)
* Geriausias Latvijos metų futbolininkas – (2002 m.)
* Rusijos čempionas – (2004 m.)
* Rusijos taurės laimėtojas – (2005 m.)
* UEFA taurės laimėtojas – (2005 m.)

## Dalyvavimas čempionatuose

|}

## Išnašos

## Nuorodos
*
Tungis

**Tungis** () – miestas Bangladeše, į šiaurę nuo Dakos (faktiškai priemiestis), prie Turago upės. 337,6 tūkst. gyventojų (2007). Dauguma gyventojų dirba Dakoje, vietinės pramonės plėtrai skatinti įsteigta ypatinga ekonomikos zona. Svarbus susisiekimo mazgas, kertasi magistraliniai šalies geležinkeliai.

## Istorija

XVII a. 2-ojoje pusėje čia įkurta tvirtovė, pastatytas tiltas. Vėliau nutiestas svarbus kelias, dabartinės magistralės Daka–Maimansinghas ruožas.
Šilalės Simono Gaudėšiaus gimnazija

**Šilalės Simono Gaudėšiaus gimnazija** – dieninė, savarankiško mokymosi bendrojo lavinimo mokykla Šilalėje, J. Basanavičiaus g. 25, vykdanti pagrindinio, vidurinio ir papildomo ugdymo programas. Įstaigos kodas 190328688. Anksčiau veikė Struikų g. 1.

## Istorija

1921 m. rugpjūčio 1 d. Šilalės valsčiaus tarybos sprendimu leista atidaryti privatinę vidurinę mokyklą. Pirmasis mokyklos direktorius K. Gorinas. mokykla įsikūrė J. ir B. Kaminskių name. 1929 m. sumažėjus mokinių skaičiui mokykla uždaryta, o 1937 m. rugsėjo 8 d. atidaryta Šilalės progimnazija. 1941 m. progimnazija perorganizuojama į gimnaziją. 1946 m. Šilalėje ėmė veikti LLA „Diemedžio” organizacija, kuriai priklausė nemažai vyresniųjų Šilalės gimnazistų. 1950-1952 m. pastatytas tipinis mokyklos pastatas, 1964 m. pirmasis mokyklos priestatas, 1974 m. – antrasis mokyklos priestatas ir sporto salė.

1993 m. liepos 1 d. Šilalės rajono savivaldybės taryba mokyklai suteikė Simono Gaudėšiaus vardą. 1994 m. I ir II gimnazijos laidų abiturientų iniciatyvinė grupė iškėlė gimnazijos atkūrimo idėją Simono Gaudėšiaus vidurinėje mokykloje. 1996 m. mokyklai suteiktas gimnazijos klasių statusas, 2000 rugsėjo 1 d. gimnazijos statusas. 2001 m. atlikta mokyklos pastato renovacija. 2008 m. Šilalės rajono savivaldybės sprendimu numatoma gimnazijos reorganizacija. 2021 m. gimnazijai suėjo 100 metų.

## Direktoriai

*1921 m. K. Gorinas;
*1937 m. Vl. Butkus;
*Danutė Jurkšaitienė.
* Stasys Norbutas

## Nuorodos
* Svetainė .
Narsingdis

**Narsingdis** () – miestas vidurio Bangladeše. 281,1 tūkst. gyventojų (2007). Tankiai apgyvendintas pramoninis miestas, išvystyta tekstilės pramonė.
Radžšahis

**Radžšahis** () – miestas Bangladešo vidurio vakaruose, į šiaurę nuo Padmos upės (Gangas). 700,1 tūkst. gyventojų (2007). Pramonės centras: išvystyta šilko, degtukų, medienos, žemės ūkio pramonė. Yra ligoninė, *Varendra* mokslo tyrimų muziejus, universitetas (nuo 1953 m.). Apylinkėse auginami ryžiai, džiutas, ankštinės kultūros, cukranendrės, didžioji dalis šalies šilko, išvystyta puodininkystė.

## Istorija

Anksčiau miestas vadinosi *Rampur Boalia*. XVIII a. pradžioje olandai čia įkūrė prekybos tašką ir gamyklą.

## Nuorodos
* E-Rajshahi (Anglų kalba)  E-Vyriausybės portalas tvarko Rajshahi City Corporation
Reuben

**Reuben** – trijų muzikantų alternatyvios roko muzikos grupė iš Anglijos. Jų stilius sudarytas iš heavy metal ir alternatyvaus roko, tačiau kai kur jaučiamas didesnis ritmingumo skambesys, kaip 2005-ųjų dainoje „Blamethrower“, o 2004-ųjų „Moving to Blackwater“ – ryškus melodingumas. Ankstesnis Reuben atlikimo stilius pasižymėjo ryškesniu vokalisto vaidmeniu, jo rėkimu ir šnabždesiu, kas yra būdinga post – hardcore grupėms. Grupė taip pat yra susilaukusi sėkmės komercinėje veikloje, pvz., jų 2004-ųjų singlas „Freddy Kreuger“ pasiekė 54-ąją vietą perkamiausių JK singlų sąraše.

## Grupės nariai
* **[[Jamie Lenman]]** – gitara, vokalas, pianinas
* **[[Jon Pearce]]** – bosinė gitara, pritariamasis vokalas
* **[[Guy Davis (drummer)|Guy Davis]]** – būgnai

## Diskografija

### Albumai
* „Racecar Is Racecar Backwards“, 2004 m. (JK #88)
* „Very Fast Very Dangerous“, 2005 m.
* „In Nothing We Trust“, 2007 m.

### EP
* Pilot EP, 2001 m.

### Singlai

## Nuorodos
* Oficialus puslapis
* Hideous įrašų puslapis 
* Reuben profilis MySpace
Narajangandžas

**Narajangandžas** () – miestas vidurio rytų Bangladeše, abipus *Lakhya* upės, prie jos žiočių. 223,6 tūkst. gyventojų (2007). Pagrindinis Dakos upių uostas, geras susisiekimas garlaiviais su Daka ir Čitagongu. Pagrindinis šalies prekybos taškas, išvystyta kailių, odos, džiuto, medvilnės pramonė, laivų remontas. Kartu su sostine Daka sudaro didžiausią Bangladešo pramonės mazgą.

Mieste yra kolegija, ligoninė, biblioteka. *Kadam Rasul* šventykla (1801 m.), XVI a. bengalų tvirtovė, XII a. šventykla *Laksmi-Narayana* (pagal kurią ir miestas pavadintas).
Chamsinas

**Chamsinas** (arab. *khamsun*, خَمْسُون‎‎; ; ) – slegiantis, karštas, dulkes nešantis pietų ar pietryčių vėjas, žiemos pabaigoje ir pavasarį pučiantis Egipte ir Sudane, Arabijos pusiasalyje, Levante.

Chamsino oro temperatūra neretai viršija +40&nbsp;°C, greitis prilygsta audros vėjo greičiui. Dėl sausumo ir aukštos temperatūros chamsinas džiovina akių gleivinę ir lūpas. Žiemą rajonuose, kur būna +3 – +5&nbsp;°C, oro temperatūra pakyla iki +20&nbsp;°C

Chamsinas paprastai pučia po kelias dienas ir pasitaiko iki 50 kartų per metus. Šis vėjas paprastai kyla ciklonų, slenkančių iš Šiaurės Afrikos, priekinėse dalyse, todėl dažnai neša daug dulkių ir smulkaus smėlio.

## Nuorodos
* http://www.arab.net/egypt/et_climate.htm
Rangpuras

**Rangpuras** () – miestas šiaurės vakarų Bangladeše, prie *Ghaghat* upės. 285,6 tūkst. gyventojų (2007). Išvystyta tekstilės pramonė (ypač medvilninių kilimų audimas), tabako, medvilnės, cukraus pramonė. Yra 8 vyriausybinės kolegijos (Radžšahio universiteto filialai), technologijos, žemės ūkio, pedagogikos institutai. Dvi bibliotekos, du parkai. Apylinkėse vyrauja aliuvinės lygumos, auginami tabakas, ryžiai, džiutas. Gera geležinkelio infrastruktūra.

## Istorija

Manoma, kad Rangpuras yra įsikūręs vietoje, kurioje gyveno radža Bhagadata, minimas Mahabharatoje (400 m. pr. m. e. – 200 m.) kaip vienas iš kariavusių valdovų.

### Pavadinimo kilmė

*Rangpūr* vietine kalba reiškia „Palaimos buveinė“.
Švenčionėlių Karaliaus Mindaugo gimnazija

**Švenčionių rajono Švenčionėlių Karaliaus Mindaugo gimnazija** – dieninė, savarankiško mokymosi bendrojo lavinimo mokykla Švenčionėliuose (Švenčionių raj.), Mokyklos g. 24, vykdanti pagrindinio, vidurinio ir papildomo ugdymo programas. Įstaigos kodas 305613992.

## Istorija

1997 m. Švenčionėlių vidurinėje mokykloje įsteigtos dvi pirmosios gimnazinės humanitarinio ir realinio profilio klasės. 2000 m. birželio 5 d. LR Švietimo ir mokslo ministerijos kolegijos nutarimu mokyklai suteiktas gimnazijos statusas, o rugsėjo 1 d. Švenčionėlių vidurinė mokykla reorganizuota į dvi – Švenčionėlių pagrindinę mokyklą ir Švenčionėlių gimnaziją. Gimnazija persilėlė į Vilniaus g. 124 patalpas. 2010 m. mokyklai suteiktas Lietuvos karaliaus Mindaugo vardas. 

2020 m. rugsėjo 1 d. prie gimnazijos prijungta Švenčionėlių progimnazija, mokyklai suteiktas Švenčionių rajono Švenčionėlių Karaliaus Mindaugo gimnazijos vardas, mokykla persikėlė į Mokyklos g. 24 patalpas. 

## Direktoriai
* Eleonora Aborovičienė (2000-2014)
* Daiva Veronika Gaidamavičienė (2014-2020)
* Daiva Uzialienė (2020-2024)
* Asta Turskienė (2024-)

## Žymūs mokytojai
* Daiva Veronika Gaidamavičienė, direktorė, lietuvių k. mokytoja ekspertė, NMVA vertintoja;
* Jūratė Guigienė, direktoriaus pavaduotoja ugdymui, geografijos mokytoja metodininkė;
* Rima Razmienė, vokiečių k. mokytoja ekspertė, 2011 m. Metų mokytoja, vadovėlio bendraautorė, nuo 2016-01-01 Švenčionių Z.Žemaičio gimnazijos direktorė.

## Nuorodos

* Mokyklos svetainė
Limuzinas

**Limuzinas** yra prailgintas prabangus automobilis, tradiciškai baltos arba juodos spalvos, jų vairuotojai vadinami šoferiais.

Limuzinus gamina Audi, Bentley, BMW, Cadillac, Chrysler, Ford, Holden, Hummer, Infiniti, Jaguar, Lexus, Lincoln, Mercedes-Benz, Renault ir Rolls-Royce
Švenčionių Zigmo Žemaičio gimnazija

**Švenčionių Zigmo Žemaičio gimnazija** – dieninė, savarankiško mokymosi bendrojo lavinimo mokykla Švenčionyse, Adutiškio g. 18, vykdanti pagrindinio, vidurinio ir papildomo ugdymo programas. Įstaigos kodas 190505829.

* 1919 m. Švenčionių lietuvių gimnazija;
* 1919 m. pabaigoje Švenčionių II laipsnio darbo mokykla su dėstomąja lietuvių kalba;
* 1920 m. Švenčionių lietuvių gimnazija (pavadinimas lenkų kalba);
* 1945 m. Švenčionių I-ji vidurinė mokykla;
* 1969 m. Švenčionių Zigmo Žemaičio vidurinė mokykla;
* 1998 m. Švenčionių Zigmo Žemaičio gimnazija.

## Istorija
1918 m. kilo sumanymas turėti lietuvišką mokyklą Švenčionyse. Iniciatyvos kartu su kitais šio krašto šviesuoliais ėmėsi prof. Zigmas Žemaitis. Po daugelio sunkumų pamokos gimtąja kalba gimnazijoje prasidėjo 1919 m. sausio 9 d. Nuo pat įkūrimo dienos gimnazija yra svarbus lietuvių kultūros židinys, kurio dėka Rytų Lietuvoje puoselėjama lietuvių kalba ir kultūra. Mokslas tais laikais ne kiekvienai merginai ir vaikinui buvo prieinamas. Okupuotame Vilniaus krašte buvo tik dvi lietuviškos gimnazijos: Vilniaus Vytauto Didžiojo gimnazija ir Švenčionių Lietuvių gimnazija (anksčiau ji buvo vadinama „LDK Kęstučio gimnazija“). 1937 m. gimnazija, kurioje mokėsi apie 180 mokinių, lenkų valdžios buvo uždaryta. Švenčionių lietuvių gimnazija atkurta tik 1940 m. Lenkams okupavus Vilniaus kraštą, mokykla iš užimamų patalpų buvo iškraustyta į parapijos namus. Lenkų okupacijos metais gimnaziją baigė tik 27 abiturientai ir dar 28 išlaikė brandos egzaminus eksternu Vytauto Didžiojo gimnazijoje.

Lenkų okupuotame Vilniaus krašte Švenčionių lietuvių gimnazija ne kartą buvo uždaryta, dažnai keičiami jos direktoriai, netvirtinami mokytojai. Mokyklai vadovavo ir direktoriaus pareigas ėjo tikras šio krašto šviesuolis ir patriotas dr. Aleksandras Rymas.

Karo ir pokario metai nebuvo vadovėlių, rašymo priemonių, kuro, trūko kvalifikuotų mokytojų, tinkamų patalpų, nes miestas per karą buvo visiškai suniokotas. Švenčionių 1-oji vidurinė mokykla įkurdinta baltame mūriniame pastate. Pamažu mokykla augo, didėjo mokinių ir klasių skaičius. 1969 m. mokyklai suteiktas profesoriaus Z. Žemaičio vardas. Nuo 1995 m. mokyklos bendruomenės pastangų dėka pradėta steigti gimnazijos klasė, o 1998 m. atkurta gimnazija. 2020 m. prijungtos Adutiškio pagrindinė mokykla ir Švenčionių progimnazija.

## Direktoriai
* 1918–1920 m. Zigmas Žemaitis
* 1920 m. liepos mėn. – 1923 m. rugpjūčio 20 d. Matas Untulis
* 1944–1973 m. Vladas Radziulis
*1994–2015 m. Danutė Čepulienė
*nuo 2016 m. Rima Razmienė

## Mokiniai
* Silvestras Džiaukštas, dailininkas

## Nuorodos

* Mokyklos svetainė
Našlėnai

**Našlėnai** – kaimas Kaišiadorių rajono savivaldybės šiaurės rytuose, 3 km į rytus nuo Paparčių, prie kelio . Šiaurės rytuose prieina Našlėnų miškas.

## Istorija

XIX a. pradžioje minimas Našlėnų dvaras, priklausęs Siručiams.

## Gyventojai

## Galerija

Naslenai2.JPG|Kaimo ženklas
Paparčių sen., Lithuania - panoramio (10).jpg|Našlėnų kryžius
Paparčių sen., Lithuania - panoramio (45).jpg|Šiaurinė dalis
Paparčių sen., Lithuania - panoramio (21).jpg|Kelias pro kaimą


## Šaltiniai
Hečbekas

**Hečbekas** – Europoje populiarus lengvojo automobilio kėbulo tipas. Tai keleivinis automobilis su sėdynėmis dviejose eilėse. Nuo sedanų skiriasi tuo, kad automobilio galinis stiklas atsidaro kartu su bagažine ir kad automobilio stogas tolygiai žemėja link bagažinės pabaigos arba netoli jos.

Žodis *hečbekas* () reiškia 'atsidarantis galas'. Automobilio su hečbeko kėbulu salonas vientisas su bagažine. Plačiai atsidarantis bagažinės dangtis leidžia pakrauti daiktus. Sulanksčius galinę sėdynę net nedidelio automobilio bagažo skyrius įspūdingai padidėja. Trumpa galinė dalis leidžia lengviau manevruoti transporto grūstyse.

Tačiau hečbeko keleiviai turi susitaikyti su bagažo kaimynyste (triukšmas, kvapai ir kt.). Be to, daugumos hečbekų galinis langas aptaškomas vandeniu bei purvu, esant šlapiam orui jį nuolat tenka plauti bei valyti.

Atskira hečbeko atmaina – *liftbekas* ('pakeliamas galas'), labiau paplitęs tarp didesnių automobilių. Liftbekų bagažinės dangtis atsidaro kartu su galiniu stiklu, bet savo forma šie automobiliai labiau panašūs į sedanus. Toks sprendimas suteikia hečbeko praktiškumą ir sedano estetinius ir aerodinaminius privalumus.

## Galerija

Image:Geo-Prizm-hatchback-2.jpg|Geo/Chevrolet Prizm
Image:Hyundai-Elantra-GT-hatchback.jpg|Hyundai Elantra GT **liftbekas** 
Image:Opel Astra mk 1 hatchback.JPG|Opel Astra
Image:Vauxhall Cavalier II Hatchback West.jpg|Vauxhall II Cavalier
Image:2017 Volkswagen Golf (5G MY17) 1.4 SE TSI hatchback (2017-08-30).jpg|Volkswagen Golf
Image:2012 Chevrolet Sonic 2LT -- 11-10-2011.jpg|Chevrolet Aveo
Image:Kia Morning Busan International Motor Show.JPG|Kia Picanto
Image:Ford Focus Trend (III) – Frontansicht, 17. September 2011, Ratingen.jpg|Ford Focus
Image:2013 Hyundai i30 (GD MY13) Premium 5-door hatchback (2015-07-03) 01.jpg|Hyundai i30
Konstantinas XI

**Konstantinas XI Paleologas Dragasis** (, 1405 m. vasario 8 d. – 1453 m. gegužės 29 d. Konstantinopolis) – paskutinis Bizantijos imperijos imperatorius, žuvęs osmanams užėmus Konstantinopolį.

## Biografija

Kilęs iš Paleologų dinastijos, aštuntasis iš dešimties imperatoriaus Manuelio II vaikų.

Trumpam laikotarpiui dar 1437 m. paskirtas regentu Konstantinopolyje, 1443 m. paskirtas Morėjos despotu, užimdamas šias pareigas pasižymėjo užkariavimais, kuriuos nutraukė didėjanti Osmanų imperijos įtaka regione.

## Valdymas

Sostą paveldėjo mirus broliui Jonui VIII Paleologui. 1448 m. karūnuotas imperatoriumi. Bizantija dėl turkų osmanų užkariavimų apėmė tik Konstantinopolio miestą ir jo apylinkes. Energingai organizavo Konstantinopolio gynybą. Norėdamas gauti krikščioniškųjų kraštų paramą sutiko, kad Stačiatikių bažnyčia paklustų Romos popiežiui, bet, 1453 m. balandžio mėn. sultono Mehmedo II kariuomenei pradėjus Konstantinopolio šturmą, jį gynė tik keli šimtai genujiečių ir graikų. Osmanams užpuolus Konstantinopolį vadovavo jo gynybai ir žuvo mūšyje prie miesto sienų.

## Šaltiniai

## Literatūra
* Steven Runciman, The Fall of Constantinople, 1453; Cambridge University Press, 1965; ISBN 0-521-09573-5
* Donald M. Nicol, The Immortal Emperor; Cambridge University Press, 1992; ISBN 0-521-46717-9
* Roger Crowley „1453: The Holy War for Constantinople and the Clash of Islam and the West“; Hyperion, 2005; ISBN 1-4013-0850-3
* Дашков С. Б., «Императоры Византии» М. 1997
* Рыжов К. В., «Все монархи мира. Древняя Греция. Древний Рим. Византия» М. 2001
I4

**I4 variklis** – I formos vidaus degimo variklis su 4 cilindrais. Tokių variklių darbinis tūris lengvuosiuose automobiliuose dažniausiai būna iki 2,3 litro, didžiausią darbinį tūrį turintis variklis, kuris yra gaminamas šiandien yra 2,7 litro. Mažuose sunkvežimiuose arba traktoriuose 4 cilindrų varikliai būna net 4,6 litrų tūrio.
Džiovanis Džiustinianis

**Džiovanis Džiustinianis Longo** (g. ? – m. 1453) – Genujos kapitonas, samdomas kareivis. 1453 metais pasižymėjo gindamas Konstantinopolį.

1453 dalyvaudamas Konstantinopolio gynime, jis imperatoriaus Konstantino XI įsakymu buvo paskirtas vienu iš kariuomenės vadų. Per paskutinį osmanų puolimą asmeniškai vadovavo apie 3 000 kareivių. Puolimo metu buvo stipriai sužeistas. Evakuotas iš mūšio lauko pakeliui jūra į namus mirė nuo sužeidimų. Laikoma, kad Džiovanis Džiustinianis buvo vienas iš svarbiausių Konstantinopolio gynybos architektų.
Skaudvilės gimnazija

**Skaudvilės gimnazija** – dieninė, savarankiško mokymosi bendrojo lavinimo mokykla Skaudvilėje, Mokyklos skg. 4, vykdanti pagrindinio, vidurinio ir papildomo ugdymo programas. Įstaigos kodas 290469280.

## Istorija

Įsteigta 1945 m. 2004 m. renovuotas mokyklos pastatas. Iki 2007 m. gegužės 2 d. buvo vidurinė mokykla, po to tapo gimnazija. 2020 m. prijungta Batakių mokykla.

## Direktoriai
* Ona Sungailienė
* Nerijus Jocys

## Žymūs mokytojai
* 1953–1955 m. Algirdas Vyžintas

## Žymūs mokiniai
* Arūnas Beišys, politikas
* Vidas Bičkus, politikas
* Violeta Boreikienė, politikė
* Aleksas Dabulskis, žurnalistas
* Ona Jautakienė, redaktorė
* Juozas Liekis, politikas
* Boleslovas Zubrickas, pedagogas
* Regina Jokubauskaitė, Lietuvos televizijos ir radijo diktorė, knygų ir filmų įgarsintoja

## Šaltiniai

## Nuorodos
* Svetainė
Loukas Notaras

**Loukas Notaras** (?-1453 m. birželio 4 d.) buvo vienas aukščiausių pareigūnų Bizantijos imperijoje, pasižymėjo 1453 metų Konstantinopolio gynime. Žlugus Konstantinopoliui Notaras pateko į osmanų nelaisvę ir tenai buvo nužudytas.
Welshpool Town FC

**Velšpulo „Town“** – Velso futbolo klubas iš Velšpulo.

## Istorija
Klubo ištakos siekia 1881 m. Ilgą laiką žaidė elito divizione, bet po 2009/2010 m. sezono iškrito į žemesnį lygmenį. 

Sekantį (2010/2011 m.) sezoną iškrito ir iš antros pakopos pirmenybių.

## Pasiekimai

## Sezonai

|}

* Mid Wales Football League Division One

Šaltinis: 

## Rekordai
* Didžiausias laimėjimas lygos rungtynėse: 8-0 prieš Cemaes Bay FC 1998 metais.
* Didžiausias pralaimėjimas lygos rungtynėse: 0-8 prieš Barry Town FC 1997 metais.

## Išnašos

## Nuorodos
* RSSSF duomenų bazė
Mercury Mystique

**Mercury Mystique** buvo kompaktinės klasės automobilis, kurį 1995–2000 m. gamino „Mercury“. Mystique, kartu su Ford Contour, buvo perdaryta europopietiško Ford Mondeo versija, skirta Šiaurės Amerikos rinkai. Automobilio gamyba prasidėjo 1994 m. rugpjūčio 15 d., o baigėsi 1999 m. gruodžio 23 d.
Ford Australia

**Ford Australia** – „Ford Motor Company“ padalinys, gaminantis Ford markės automobilius Australijos rinkai. Kompanija buvo įkurta 1925 m.

## Dabartiniai modeliai
* Ford Fiesta
* Ford Focus
* Ford Mondeo
* Ford Falcon
* Ford Ranger
* Ford Falcon Ute
* Ford Transit
* Ford Escape
* Ford Territory

## Nuorodos
* Ford Motor Company
* Ford platformų sąrašas
* Ford modelių sąrašas
* Ford variklių sąrašas
Connah's Quay Nomads Football Club

**Connah's Quay Nomads Football Club** – Velso futbolo klubas iš Kona Ki.

## Istorija
### 2019–2020 m. sezonas
2019–2020 m. sezone klubas tapo šalies čempionais. Tai buvo pirmas čempionų titulas.

### 2020–2021 m. sezonas
„Connah's Quay“ 2020–2021 m. apgynė „Cymru Premier“ čempionų titulą.

### 2021–2022 m. sezonas
2022 m. Velso čempionams Connah's Quay Nomads FC buvo skirta 18 taškų nuobauda dėl žaidėjų registracijos taisyklių pažeidimų.

Velso futbolo asociacija (FAW) apkaltino „klajoklius“ dėl dviejų žaidėjų įsigijimo. Kaltinimai susiję su buvusio Velso rinktinės Neal Eardley ir portugalų vidurio puolėjo Paul Mendes įsigijimu. Arbitrų kolegija nustatė, kad auu žaidėjai buvo užregistruoti pasibaigus profesionalų registracijos laikotarpiui ir prieš prasidedant antrajam 2021–2022 m. sezono laikotarpiui. Be to, buvo nustatyta, kad antrasis žaidėjas – Eardley – žaidė šešiose Cymru Premier rungtynėse, kai buvo netinkamas žaidėjas.

„Nomads“ per kiekvienas iš šių šešių rungtynių gavo po tris taškus.

Vienintelis nepriklausomas arbitras William Norris teigė, kad „abu kaltinimai buvo įrodyti“. Perskaičiavus taškus „klajokliai“ prarado vietą geriausiųjų grupėje, nukrito net į vienuoliktą vietą.

## Pasiekimai

## Sezonai

|}  Šaltinis:  (nuo 2008 m. GAP Connah's Quay FC).

## Rekordai
* Didžiausias laimėjimas lygos rungtynėse: 10:0 prieš Cemaes Bay 1998 m.
* Didžiausias pralaimėjimas lygos rungtynėse: 0:8 prieš Bangor City 1995 m.

## Klubo simbolika

Connah's_Quay_Nomads_F.C.gif|
Connah's Quay Nomads FC.png|


## Spalvinė gama

## Apranga
; Sportinės aprangos pokyčiai.
* Rungtyniauja Nike firmos apranga.
* Namuose žaidžia raudona apranga. 

## Išnašos

## Nuorodos
* Oficiali klubo svetainė
* SOCERWAY
* FLASHSCORE
* Transfermarkt
* Globalsportsarchive
* RSSSF duomenų bazė
Ford Falcon (Australijos)

**Ford Falcon** – didelės klasės automobilis, kurį nuo 1960 iki 2016 m. gamino „Ford Australia“. Nuo 1972 m. Falcon kurtas ir gamintas Australijoje. Iki 1972 m. gaminti modeliai buvo perdarytos amerikietiškojo Ford Falcon versijos. Paskutinis Ford Falcon (mėlynas XR6) pagamintas 2016 m. spalio 7 d.

## Šaltiniai
Ford Falcon

**Ford Falcon** gali reikšti kelis skirtingus automobilius:
* Ford Falcon (Australijos) – Australijos rinkai skirtas automobilis;
* Ford Falcon (Šiaurės Amerikos) – Šiaurės Amerikos rinkai skirtas automobilis;
* Ford Falcon (Argentinos) – Argentinos rinkai skirtas automobilis.
Telšių Vincento Borisevičiaus gimnazija

**Telšių Vincento Borisevičiaus gimnazija** – dieninė, savarankiško mokymosi bendrojo lavinimo mokykla Telšiuose, Džiugo g. 6, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190556414. Steigėjai: Telšių rajono savivaldybės taryba ir Telšių vyskupijos kurija. Pavadinta vyskupo Vincento Borisevičiaus (1887–1946) vardu.

## Istorija

1990 m. rugsėjo 1 d. po šv. Mišių aukos katedroje atidaryta pirmoji Lietuvoje katalikiška vidurinė mokykla. Mokyklos slenkstį peržengė 368 mokiniai ir 30 mokytojų, vadovaujami mokyklos direktorės ir jos įkūrėjos A. Raudienės. Mokyklos kapelionu vyskupas paskyrė kunigą, dabar vyskupą Joną Kaunecką. Nuo pat mokyklos atidarymo puoselėjama humaniška, demokratinė dvasia, skatinama mokinių savivalda.

Nuo mokyklos gyvavimo pradžios palaikomi ryšiai su katalikiškomis mokyklomis, su Austrijos Švarco miesto Pauliaus gimnazijos ir Zalcburgo Boromėjaus katalikiškos berniukų gimnazijos mokiniais ir mokytojais. Mokykla bendradarbiauja su Dormageno Norberto katalikiška gimnazija, su Noimarkto Nyderborno seserų vienuolynu Vokietijoje. Aktyvus mokyklos rėmėjas – bankininkas iš Vokietijos I. Dick.

Kunigų iš Arnsbergo (Vokietija) suteiktos finansinės paramos dėka 1993 m. pradėtas statyti mokyklos priestatas. Statybos darbus organizavo Vaclovas Vaičekauskas. Lėšomis prisidėjo Austrijos katalikiškųjų mokyklų bendrija, Zalcburgo Boromėjaus gimnazija, katalikiško fondo „Renovabis“, Diuseldorfo šv. Pauliaus katalikų parapija, Lietuvių religinė šalpa iš JAV ir kt. Priestatas duris atvėrė 1995 m. spalio 28 d., minint mokyklos 5 metų sukaktį.

Mokykla buvo katalikiškoji gimnazija, 2008 m. mokykla tapo Vincento Borisevičiaus gimnazija. 2013 m. pradėta gimnazijos pastato renovacija.

## Direktoriai
* 1990 m. Angelė Raudienė
* 1998 m. Vaclovas Vaičekauskas
* 1999 m. Jurgita Venclovienė
* 2001 m. Janina Bucevičiūtė
* nuo 2006 m. Robertas Ežerskis

## Žymūs auklėtiniai
* Darius Trijonis, vyskupas
* Vilius Viktoravičius, kanauninkas 

## Šaltiniai

## Nuorodos
* 
* Mokyklos svetainė
Utenos Dauniškio gimnazija

**Utenos Dauniškio gimnazija** – dieninė, savarankiško mokymosi bendrojo lavinimo mokykla Dauniškio mikrorajone Utenoje, Vaižganto g. 48, vykdanti pagrindinio, vidurinio ir papildomo ugdymo programas. Įstaigos kodas 190182016. 

## Istorija

Utenos 4-oji vidurinė mokykla pastatyta 1971 m. Tuomet dirbo 59 mokytojai, 35 klasėse mokėsi 1211 mokinių. 1973/74 m.m. pradėta mokyti kabinetine sistema, sustiprintas matematinis mokymas, kuriuo rūpinosi akademikas Vytautas Statulevičius ir kt.

1994 m. įsteigtos realinio profilinio ekonominės pakraipos klasės, kuriose dėstoma pagal Lietuvos „Junior Archievement“ programą. Nuo 1993 m. mokykla bendradarbiauja su Norvegijos Kristiansando miesto Gimle vyresnių klasių ekonomikos mokykla.

Mokykloje yra trys mokomieji ir administracinis korpusai, aktų salė, sporto salė, valgykla, informacinis centras. Nuo 1994 m. mokykla siekė gimnazijos statuso. 2003 m. mokykloje vyko akreditacija, Švietimo ir mokslo ministerijos darbo grupė mokyklos veiklą įvertino gerai. 2003 m. rugpjūčio 28 d. Utenos rajono savivaldybės taryba savo sprendimu Dauniškio vidurinę mokyklą pertvarkė į Dauniškio gimnaziją.

## Direktoriai
* 1971–1991 m. Vytautas Mieželis
* 1991–1994 m. Vidmantas Pimpė
* 1994–2000 m. Jonas Tilvytis
* 2000–2015 m. Donatas Juodelė
* 2015–2025 m. Asta Skeirienė
* 2025–2026 m. Rimantas Žvirblis
* nuo 2026 m. Nijolė Zabukienė

## Šaltiniai

## Nuorodos
* Gimnazijos svetainė
Utenos Adolfo Šapokos gimnazija

**Utenos Adolfo Šapokos gimnazija** – dieninė, savarankiško mokymosi bendrojo lavinimo mokykla Utenoje, Paupio g. 1, vykdanti pagrindinio, vidurinio ir papildomo ugdymo programas lietuvių kalba. Įstaigos kodas 193295784. Steigėjas Utenos rajono savivaldybės taryba.

## Istorija
Buvusi Utenos Aukštakalnio vidurinė mokykla, kuriai 1994 m. suteiktas gimnazijos klasių statusas. 1991 m. sausį prasidėjo naujos mokyklos Utenoje statybos. 1995 m. gegužės 10 d. mokyklos statybos direktoriumi, o 1996 m. birželio 28 d. mokyklos direktoriumi paskirtas Minius Žiulys. Šias pareigas jis pradėjo eiti nuo 1996 m. liepos 5 d.

Nuo 1996 m. rugsėjo 2 d., pastačius naują pastatą, mokykla vadinosi Utenos vidurinė mokykla-gimnazija. Tuomet mokykloje mokslus pradėjo 24 klasėse besimokantys 590 moksleivių, kuriuos mokė 45 mokytojai.

1997 m. gegužės 30 d. LR Švietimo ir mokslo ministerijos kolegijos nutarimu Nr. 36 mokyklai suteiktas gimnazijos statusas. 1997 m. spalio 4 d. Utenos rajono tarybos sprendimu jai suteiktas istoriko Adolfo Šapokos (1906–1961) vardas. 2001 m. vasario 13 d. oficialiai atidarytas Adolfo Šapokos kambarys. 2009 m. sausio 16 d. mokyklos bendruomenė palydėjo į pensiją pirmąjį gimnazijos direktorių Minių Žiulį. Ta proga gimnazijoje vyko šventinė pamoka.

Gimnazijoje dėstoma taikomoji ekonomika, psichologija, filosofijos pagrindai, integruotas ekologijos ir sveikos gyvensenos kursas, teksto analizės ir interpretacijos pradmenys. Veikia ekologinių tyrimų laboratorija „BIOS“, ekologijos klubas „Viola“, sporto klubas „Utenėlė“, debatų klubas, teatrinė studija, keletas meninių kolektyvų.

## Direktoriai
* 1996–2008 m. Minius Žiulys
* nuo 2009 m. vasario 27 d. Saulius Brasiūnas

## Žymūs mokiniai
* Modestas Vaišnoras, 2000 m. Mariaus Katiliškio premija
* Laura Čepukaitė
* Augustė Vedrickaitė

## Nuorodos
* Mokyklos svetainė
* Mokyklos Facebook puslapis
Gobiras

**Gobiras** () – istorinė hausų valstybė, egzistavusi dabartinės Nigerijos Sokoto valstijoje bei pietiniame Nigeryje.

## Istorija
Gobiras - viena iš svarbiausių hausų valstybių, klestėjusi Sahelio civilizacijoje. Ji buvo įkurta apie VIII a. ir buvo viena seniausių hausų valstybių. Gobiras priklausė septynių svarbiausių valstybių (*Hausa bakvai*) grupei, ir jos valdovai senųjų miestų pavyzdžiu titulavosi *sarkin*.

Gobiro valstybėje sostinės keitėsi keletą kartų. Seniausioji Gabiro sostinė buvo Gobiro miestas (dab. Sokoto teritorijoje). Ir tai buvo svarbiausias ir didžiausias miestas hausų kultūros klestėjimo pradžioje, kontroliavęs transsacharinę prekybą. 1742 m. Gobiro sostinė buvo perkelta į Alkalava miestą. Prie jos prijungta ir Zamfara.

XVIII a. pab. - XIX a. pradž. teritorijoje ėmė reišktis fulbiai. Vadovaujami Usman dan Fodio ir įgiję sarkino palankumą, jie įkūrė savo bendruomenę Gelgelio gyvenvietėje. Mirus sarkinui Bava, jo vietą užėmė Junfa, kuris užpuolė Gelgelį ir išvijo fulbius. Tai inspiravo masinį sukilimą ir fulbių užkariavimus, kurių metu buvo sukurtas Sokoto kalifatas.

1808 m. Alkalava buvo paimta fulbių armijos, o Junfa nužudytas. Fulbių imperijos centras buvo perkeltas į Sokoto miestą, pastatytą senojo Gobiro miesto vietoje. Jame valdė imperijos kalifai, tituluojami *amir al muminin*.

Įsitvirtinus fulbiams, hausų dinastija persikėlė į šiaurę, tokiu būdu pratęsdami Gobiro valstybės istoriją. 1810 m. jie įsitvirtino Cibiryje (10 km. į šiaurę nuo Maradžio). 1858 m. nuo jų atskilusi atšaka įsitvirtino Sabon Birni (netoli Sokoto).

1900 m. Sokoto kalifato ir Gobiro likučių teritorija buvo padalinta tarp britų (įjungta į Nigerijos sudėtį) ir prancūzų (įjungta į Nigerio sudėtį).

1910 m. įvyko dinastijos suvienijimas, ir Gobiro sostinė apsistojo Cibiryje, o 1975 m. sostinė vėl perkelta į Sabon Birni. Dabartinis Gobiro sarkinas yra Muhammadu Bawa, valdantis nuo 1975.
Merkinės Vinco Krėvės gimnazija

**Merkinės Vinco Krėvės gimnazija** – dieninė, savarankiško mokymosi bendrojo lavinimo mokykla Merkinėje (Varėnos raj.), Seinų g. 10, vykdanti pradinio, pagrindinio, vidurinio ir papildomo ugdymo programas. Įstaigos kodas 190109324.

## Istorija
1676 m. vienuoliai jėzuitai Merkinėje įkūrė kolegiją – nepilną vidurinę mokyklą, vėliau ji tapo apskrities mokykla. Mokykla caro valdžios buvo ne kartą uždaryta. 1921 m. pradėjo veikti Merkinės progimnazija. Pirmasis jos direktorius – kun. Juozas Bakšys. 1929 m. progimnazija uždaryta.

1940 m. Merkinėje darbą pradėjo gimnazija, nuo 1948 m. vidurinė mokykla. Pirmuoju gimnazijos direktoriumi buvo Aleksandras Osmolskis. 1968 m. mokyklai suteiktas JAV gyvenusio lietuvių rašytojo Rojaus Mizaros (1895–1967) vardas. 1972 m. mokykla įsikėlė į naują pastatą. 1989 m. ji pavadinta literatūros klasiko Vinco Krėvės-Mickevičiaus (1882–1954) vardu. Mokykla yra išleidusi 74 laidas. 1996 m. mokykloje įkurtas Prancūzų kultūros centras. 2005 m. mokykla, akreditavusi vidurinio ugdymo programą, tapo gimnazija.

## Direktoriai
* Regina Sakalauskienė

## Žymūs mokytojai

## Žymūs mokiniai
* Stasys Stacevičius (1959–2012 m.), poetas.

## Nuorodos
* Mokyklos svetainė
Algis

**Algis** lietuvių mitologijoje pagal J. Laciskį  – aukščiausiųjų dievų pasiuntinys (*angelus est summorum deorum*), susijęs su dievų valios perdavimu žmonėms . 

## Literatūra
Pagirių gimnazija

**Vilniaus rajono Pagirių gimnazija** – dieninė, savarankiško mokymosi bendrojo lavinimo mokykla Vilniaus raj., Pagiriuose, Šiltnamių g. 22, vykdanti pradinio, pagrindinio, vidurinio ir papildomo ugdymo programas lietuvių ir lenkų kalbomis. Įstaigos kodas 191316692.

## Gimnazijos skyriai

#### Pagirių gimnazijoje veikiantys skyriai

* Keturiasdešimt Totorių pagrindinio ugdymo skyrius (Vytauto g. 31, Keturiasdešimt Totorių k., Pagirių sen.)

#### Pagirių gimnazijoje veikę skyriai

* Mažųjų Lygainių pradinio ugdymo skyrius (Ilgučio g. 4, Mažųjų Lygainių k., Pagirių sen.)
* Vaidotų pradinio ugdymo skyrius (Parko g. 4, Baltosios Vokės k., Pagirių sen.)

## Istorija

1971 m. Pagiriuose pradėtas statyti didžiausias Pabaltijyje Vilniaus šiltnamių kombinatas. 1976 m. šiltnamių kombinato rūpesčiu pastatyta Pagirių aštuonmetė mokykla gyvenvietės vaikams.  Tuo metu šią mokyklą pradėjo lankyti 120 mokinių, kurie mokėsi lietuviškose ir rusiškose klasėse. Juos mokė 20 pedagogų. Iš pradžių mokykloje buvo tik 11 kabinetų, sporto salė, valgykla ir biblioteka.

Nuo 1978 m. mokykla pradėjo dirbti dviem pamainomis. 1985 m. pastatytas priestatas, mokykla padidėjo ir tapo vidurine. Tuo pačiu metu buvo įrengti chemijos, fizikos ir biologijos kabinetai. Nuo 1987 m. mokykla tapo trikalbe. Iki šiol pamokos dėstomos lietuvių, rusų ir lenkų kalbomis.

1999 m. mokykla sėkmingai dalyvavo profilinio mokymo eksperimente ir tapo pavyzdžiu visos respublikos vidurinėms mokykloms. Mokyklą savo pasiekimais šlovina sportininkai, kurie buvo ne tik rajono čempionai, bet ir puikiai pasirodė respublikos čempionatuose. Daug Pagirių vidurinės mokyklos mokinių yra dalyvavę įvairiuose konkursuose, keletas jų užėmė prizines vietas net tarptautinio lygio olimpiadose.

2006 m. vidurinė mokykla tapo Vilniaus r. Pagirių gimnazija. 

## Direktoriai

* nuo 1976 m. Petras Antanas Butkevičius;
* nuo 1992 m. Rimantas Remeika;
* nuo 1996 m. Aušra Mažonienė;
*nuo 2021 m. Jelena Suruda.

## Žymūs mokiniai
* Laura Asadauskaitė, penkiakovininkė, Lietuvos ir pasaulio čempionė
* Ernestas Jakubauskas, teisininkas
* Ramūnas Matonis, policijos departamento atstovas spaudai
* Aleksandr Sacharuk, Lietuvos politikas

## Nuorodos
* Gimnazijos svetainė
* Gimnazijos ''Facebook'' puslapis
* [https://www.aikos.smm.lt/_layouts/15/asw.aikos.registersearch/objectformresult.aspx?o=inst&f=inst&key=88701770016&pt=of Informacija apie gimnaziją (*aikos.smm.lt*)
Visagino Atgimimo gimnazija

**Visagino Atgimimo gimnazija** – dieninė, savarankiško mokymosi bendrojo lavinimo mokykla Visagine, Tarybų g. 23, vykdanti pradinio, pagrindinio, vidurinio ir papildomo ugdymo programas rusų kalba. Įstaigos kodas 190243280.

## Istorija

Mokykla įsteigta LTSR švietimo ministerijos 1987 m. liepos 10 d. įsakymu Nr. 46. Lietuvos Respublikos švietimo ir mokslo ministerijos Kolegijos 1997 m. gegužės 30 d. nutarimu nuo 1997 m. rugsėjo 1 d. mokyklai suteiktas humanitarinės gimnazijos statusas. Lietuvos Respublikos švietimo ir mokslo ministro 2000 m. birželio 5 d. įsakymu Nr. 751 nuo 2000 m. rugsėjo 1 d. suteiktas ir realinės gimnazijos statusas.

## Direktoriai
* Vanda Beinorienė
* Veronika Voitekian

## Šaltiniai

## Nuorodos
* Svetainė
Nemenčinės Konstanto Parčevskio gimnazija

**Nemenčinės Konstanto Parčevskio gimnazija** – dieninė, savarankiško mokymosi bendrojo lavinimo mokykla Vilniaus raj. Nemenčinėje, A. Mickevičiaus g. 20, vykdanti pagrindinio, vidurinio ir papildomo ugdymo programas lenkų kalba ir rusų kalba. Įstaigos kodas 191315971.

## Istorija
Rusakalbė pagrindinė mokykla Nemenčinėje įkurta 1865 m. Pirmasis mokyklos pastatas pastatytas 1887 m., buvo mokoma rusų kalba. 1919 m. pradėta mokyti lenkų kalba. 1936 m. pastatytas naujas medinis mokyklos pastatas, išlikęs iki šių laikų kaip mokyklos pastatų komplekso dalis.

Po Antrojo pasaulinio karo 1947 m. mokykloje vėl buvo mokoma tik rusų kalba, 1951 m. pradėta mokyti lenkų ir rusų kalbomis, o dar po keleto metų – ir lietuvių kalba.

2005 m. suteiktas gimnazijos statusas.

## Direktoriai
* Tadeuš Grigorovič

## Išnašos

## Nuorodos
* Mokyklos svetainė
Kino

**Kino** (rus. Кино) – rusų roko grupė, buvusi viena iš garsiausių XX a. devintajame dešimtmetyje Rusijoje.

Visas grupės dainas parašė Viktoras Cojus, jo lyrikos yra charakterizuojamos poetišku paprastumu. Dainose daugiausia dėmesio buvo kreipiama į gyvenimą, mirtį ir meilę.

## Istorija

Grupė susiformavo 1981 m. Leningrade, TSRS (dab. Sankt Peterburgas, Rusija) kaip pankroko grupė „Garin i giperboloidy“. Po metų grupės pavadinimas buvo pakeistas į „Kino“. Kadangi roko muzika buvo laikoma antisovietine, „Kino“, kaip ir kiti tų laikų roko atlikėjai, grodavo tik pogrindyje.

1982 m. grupė išleido savo pirmą albumą „45“ (pavadinimas reiškė jo trukmę). Albumas buvo įrašytas bendradarbiaujant su grupe „Akvarium“ ir buvo lėtai išplatintas pogrindyje.

Grupės pirmasis albumas hitas buvo „Ночь“ (liet. Naktis), jis buvo išleistas 1986 m. Šešios albumo dainos pakliuvo į „Red Wave: 4 Underground Bands from the USSR“ muzikinį rinkinį, išleistą Jungtinėse Amerikos Valstijose 1986 m.

Prasidėjus reformų erai, grupė išlindo iš pogrindžio ir 1988 m. išleido albumą „Группа Крови“ (liet. Kraujo grupė), kartu su filmu „Igla“ (liet. Adata). Po jų ir prasidėjo „kinomanija“. Viktoras Cojus tuomet net buvo nukeliavęs į JAV. Tačiau, nors ir šiapus, ir anapus Atlanto tapo žvaigžde, jis gyveno paprastą gyvenimą, pvz., tebedirbo katilinės sargu.

2012 m., grupei dar kartą susirinkus įrašyti dainą „Атаман“ naudojant Cojaus vokalus iš netikėtai rastos kasetės, Jurijus Kasparianas susidraugavo su V. Cojaus sūnumi – Aleksandru Cojum. Po kiek laiko, grupė nutarė toliau koncertuoti, pradedant Sevkabelėje 2020 metais, tačiau tas koncertas buvo nukeltas į 2021 m. dėl COVID-19 pandemijos. Nuo tada, grupė vėl tapo aktyvi, studijoje naujai perdarydama senas dainas, bei koncertuodama rytų Europoje.

## Diskografija

### Studijiniai albumai
# 45 45 (1982)
# Начальник Камчатки Kamčiatkos viršininkas (1984)
# Это не любовь Tai ne meilė (1985)
# Ночь Naktis (1986)
# Группа Крови Kraujo grupė (1988)
# Звезда по имени Солнце Žvaigždė vardu saulė (1989)
# Чёрный Альбом Juodasis albumas (1990)

### Rinkiniai ir bandomieji
# 46 46 (1983)
# Последний Герой Paskutinis herojus (1989)
# Неизвестные песни Виктора Цоя Nežinomos Viktoro Cojaus dainos (1992)
# Кино в кино Kino kine (2002)
# История Этого Мира Šito pasaulio istorija (2002)
# Последние записи Paskutiniai įrašai (2002)

### Gyvo garso albumai
# Концерт в Рок-Клубе Koncertas roko-klube (1985)
# Концерт в Дубне Koncertas Dubne(1987)
# Акустический концерт Akustinis koncertas (1988)
# Кино в Севкабеле Kino Sevkabelėje (2021)

## Nuorodos
*
Balakovas

**Balakovas** – miestas Saratovo srityje (Rusija), kairiajame Volgos krante, prie Saratovo marių, 161 km į šiaurės rytus nuo Saratovo; rajono centras. Geležinkelio stotis, oro uostas, atominė jėgainė.

Išvystyta elektros energijos, chemijos, mašinų, baldų, maisto pramonė. Rajone išgaunamas molis, smėlis, klintis. Veikia technikos institutas, Saratovo teisės akademijos filialas, parodų centras, dramos ir lėlių teatrai, kraštotyros muziejus, V. Čiapajevo muziejus.

## Istorija

Įkurtas 1762 metais, miestu tapo 1913 m.
Gardos ežeras

**Gardos ežeras** ( arba *Benaco*) – didžiausias Italijos ežeras. Jis yra Šiaurės Italijoje. Ežeras ribojasi su trimis sritimis: Trentinu iš šiaurės, Lombardija iš vakarų ir pietų, Venetu iš rytų ir pietų.

## Geografija

Aplink ežero pietinę dalį yra lyguma, o šiaurinę ežero dalį supa kalnai.

Ežere yra penkios salos, iš jų didžiausia – *Isola del Garda*. Netoli yra *Isola San Biagio*. Kitos mažesnės ežero salos: *Isola dell’Olivo*, *Isola di Sogno* ir *Isola di Trimelone*.

## Taip pat skaitykite
* Italijos ežerai pagal plotą
* Madžorė
* Komo ežeras
Garda

Žodis **garda** reiškia:

* garda – kalavijo, peilio ar panašaus šaltojo ginklo dalis, sauganti ranką nuo priešo ginklo;
* Garda – didžiausias Italijos ežeras;
* Garda – komuna Veronos provincijoje (Veneto regione, Italija) ant Gardos ežero kranto;
* Garda – miestas Gotlando saloje (Švedija).

Taip pat:
* *Garda Síochána* – Airijos nacionalinė policija;
* *Garda Financiară* – Rumunijos mokesčių policija.


Image:Fencingsabre.png|Sportinis kardas. 4 – garda
Image:Nago-Torbole, Sarca, Lake Garda.jpg|Gardos ežero pakrantė, Sarkos (*Sarca*) upės žiotys 
Image:Garda HQ.jpg|Airijos policijos (*Garda Síochána*) centrinė būstinė Dubline, Feniks Parke (*Phoenix Park*)
Image:Garda car.jpg|Airijos policijos (*Garda Síochána*) automobilis
Image:Garda Financiara emblema.svg|Rumunijos mokesčių policijos *Garda Financiară* emblema
Judesio kiekis

**Judesio kiekis** arba **impulsas** – sąvoka, dažniausiai vartojama mechanikoje, kurią nusako masės ir greičio sandauga (**p**=m**v**). Dažnai nežinoma jėgos priklausomybė nuo kūno materialiojo taško koordinačių erdvėje, greičio ar laiko. Taip pat Niutono dėsniuose neatsispindi visa judėjimo esmė - jo neišnykstamumas, todėl taikomas vektorinis dydis *p*, kurio pagalba išreiškiamas judesio kiekio tvermės dėsnis: bet kurioje uždaroje sistemoje, kai išoriniai jėgų poveikiai kompensuoti, bendras visų dalelių *judesio kiekis* išlieka pastovus, jai būdingi judėjimo dėsningumai nesikeičia.

Judesio kiekio reikšmė išvedama iš Antrojo Niutono dėsnio:

\mathbf{F}=ma=\frac{md\mathbf{v}}{dt}=\frac{d\mathbf{mv}}{dt}=\frac{d\mathbf{p}}{dt}

Lygtis d\mathbf{p}=\mathbf{F}dt dar vadinama slenkamojo judėjimo pagrindinė lygtimi, čia \mathbf{F} – kūną veikianti jėga.

Judesio kiekio matavimo vienetas SI sistemoje yra N⋅s ir m⋅kg⋅s-1. 

## Judesio kiekio tvermės dėsnis moderniosios fizikos požiūriu
Šiuolaikinėje fizikoje judesio kiekio tvermės dėsnis išvedamas iš Neter (Noether) teoremos, teigiančios, kad visi tvermės dėsniai atitinka tam tikras simetrijas fizikinėse teorijose. Judesio kiekio tvermės dėsnis šiuo požiūriu susijęs su fizikinių dėsnių simetrija poslinkio erdvėje atžvilgiu (t. y. fizikiniai dėsniai nesikeičia, perkėlus nagrinėjamą sistemą į kitą erdvės tašką).

## Šaltiniai
Windows Vista

**Windows Vista** - Microsoft Windows šeimos operacinių sistemų linija, kuriama Microsoft kompanijos. Iki oficialaus pavadinimo paskelbimo buvo naudojamas kodinis pavadinimas **Windows Longhorn**. 2006 m. lapkričio 8 d. išleidus bandomąją versiją, jau buvo naudojamas „Windows Vista“ pavadinimas. 2006 m. lapkričio 30 d. sistema buvo pristatyta verslo klientams, o 2007 m. sausio 30 d. namų vartotojams skirta Vista pasirodė parduotuvėse.

## Windows Vista versijos

! Versija
! Aprašymas
|-----
| Windows Vista Starter
| Ši versija skirta naujokams, kurie tik tai pradeda dirbti su "MS Windows" 
|-
| Windows Vista Home Basic
| Ši versija yra „apkarpyta“ Windows Vista versija. Ji neturi, kai kurių galimybių, pvz.: neturi *Windows Aero* aplinkos, kuri rodo permatomus ir trimačius langus. Skirta namų vartotojams.
|-----
| Windows Vista Home Premium
| Versija skirta namų vartotojams, kurie nori ne tik įprastinės vartotojo sąsajos, bet Aero ir kitų priedų.
|-
| Windows Vista Enterprise
| Ji skirta labai didelėms kompanijoms, norinčioms valdyti visą savo vidinį kompiuterių tinklą centralizuotai.
|-----
| Windows Vista Ultimate
| Ši versija turi visas įmanomas Windows Vista galimybes.
|-
| Windows Vista Business
| Versija, skirta komercinėms įmonėms.
|}
Nupė

**Nupė** () – istorinė hausų valstybė, egzistavusi dabartinėje Nigerijoje (koncentravosi dab. Nigerio valstijoje).

## Istorija
Nupė – viena iš hausų valstybių, klestėjusi Sahelio civilizacijoje. Ji buvo įkurta apie XV a. ir priklausė septynių antrinių valstybių (*Banza bakvai*) grupei. Skirtingai nei dauguma kitų hausų kultūrinio arealo valstybių, tai nebuvo miestas – valstybė, o greičiau nemaža gyvenviečių, išsidėsčiusių prie Nigerio upės, konfederacija. Gali būti, kad jų sostinė buvo Rabahas.

Šios valstybės kūrėjai ir valdovai nebuvo etniniai hausai, o nupių tauta. Todėl jos valdovai buvo tituluojami ne *sarkin*, kaip daugumoje hausų valstybių, o *ecu*. XVIII a jie priėmė islamą.

Fulbiams sukūrus Sokoto kalifatą, Nupė buvo įjungta į jį, ir vietinę dinastiją pakeitė fulbių emyrų dinastija, nors jie neretai tituluodavosi *ecu*. Sostinė buvo įtvirtinta Bidoje.

1897 m. Nupė buvo paimta britų (įjungta į Šiaurės Nigerijos protektoratą). Tai dar labiau pablogino padėtį šalyje ir padidino vietos vaidus. 1898 m. sukilęs princas Idrisu Gana, nepaklusdamas fulbiams, persikėlė į pietus už Nigerio upės ir įsikūrė Pategi mieste. Taip jis pradėjo naują Nupės valdovų liniją, kuri kovoja su fulbiškąja.

## Nupės ecu
Nupės valdovai buvo tituluojami Ecu Nupe ir priklausė Edegi dinastijai. Dabartinis Nupės *ecu* yra Yahaya Abubakar Kusodu, valdantis nuo 2003.
* 1679–1700 Abdu Waliyi
* 1700–1709 Alyu
* 1710–1713 Ganamace
* 1713–1717 Ibrahima
* 1717–1721 Idirisu I
* 1721–1742 `Abd Allahi 'Tsado I
* 1742–1746 Abu Bakr Kolo dan `Abd Allahi 'Tsado
* 1746–1759 Jibirin dan Abu Bakr Kolo
* 1759–1767 Ma’azu dan `Abd Allahi 'Tsado
* 1767–1777 Majiya I
* 1777–1778 Ilyasu (Muhammad Lafia)
* 1778–1795 Ma’azu dan `Abd Allahi 'Tsado (pakartotinai)
* 1795 `Ali Kolo Tankari
* 1795–1796 Mamma
* 1796 – ??? Jimada dan Ma’azu
* ??? Mamma (pakartotinai)
* ???-1805 Jimada dan Ma’azu
* 1805 – ??? `Abdu Rahmanu
* ???? – 1810 Majiya II (maištininkas nuo 1796)
* 1810–1830 Idirisu II dan Jimada
* 1830–1834 Majiya II (pakartotinai)
* 1834–1836 'Tsado II dan Majiya
* 1836–1846 Jia
* 1836–1841 `Usuman Zaki dan Malam Dendo
* 1841–1847 Masaba dan Malam Dendo
* 1846–1848 Maza
* 1848–1856 `Umar Bahaushi (uzurpatorius)
* 1849–1872 Ma’azu `Isa
* 1856–1859 `Usuman Zaki dan Malam Dendo
* 1859–1873 Masaba dan Malam Dendo (pakartotinai)
* 1873–1884 `Umaru Majigi dan Muhamman Majigi
* 1884–1895 Maliki dan `Usuman Zaki
* 1895–1897 Abu Bakr dan Masaba
* 1897–1899 Muhammadu dan `Umaru Majigi
* 1899–1901 Abu Bakr dan Masaba (pakartotinai)
* 1901–1916 Muhammadu dan `Umaru Majigi
* 1916–1926 Bello dan Maliki
* 1926–1935 Malam Sa`idu dan Mamudu
* 1935–1962 Malam Muhammadu Ndayako dan Muhammadu
* 1962–1969 `Usman Sarki dan Malam Sa`idu
* 1969–1975 Malam Musa Bello
* 1975–2003 `Umaru Sanda Ndayako
* Nuo 2003 Yahaya Abubakar Kusodu
Port Talbot Town FC

**Port Talboto „Town“** – Velso futbolo klubas iš Port Talboto.

## Istorija

## Apranga
; Sportinės aprangos pokyčiai.
* Namuose žaidžia mėlyna apranga. 

## Pasiekimai

## Sezonai

|}

Šaltiniai: 
*  (Port Talbot Athletic FC statistika iki 2001 m.)
*  (nuo 2001 m. – Port Talbot Town FC statistika)

## Rekordai
* Didžiausias laimėjimas lygos rungtynėse: 6-2 prieš Caernarfon Town  2006 metų rugsėjo 6.
* Didžiausias pralaimėjimas lygos rungtynėse: 0-6 prieš The New Saints FC 2001 metais balandžio 14 ir 1-7 prieš Caersws FC 2006 metų sausio 1.

## Išnašos

## Nuorodos
* Globalsportsarchive